लेपा में रेत उत्खनन करते ट्रैक्टर पकड़ा
राजस्व अमले ने गुरुवार को लेपा से रेत परिवहन कर रहे एक ट्रैक्टर को जब्त किया। ग्रामीणों की सूचना पर तहसीलदार के साथ राजस्व अमले ने कार्रवाई की। इससे पहले बुधवार को भोईंदा से एक पोकलेन मशीन पकड़ी थी।
लोगों ने बताया लेपा गांव महेश्वर डूब क्षेत्र का गांव है। महेश्वर बांध क्षेत्र के किनारे बड़े पैमाने पर अवैध उत्खनन हो रहा है। रात में व अवकाश के दिनों में रेत खनन व परिवहन होता है। ग्रामीणों द्वारा सूचना देने के लिए राजस्व अफसरों का मोबाइल बंद मिलता है। तहसीलदार स्वाति मिश्रा ने बताया अवैध रेत उत्खनन पर सख्त कार्रवाई जारी है। भोइंदा से जब्ती प्रकरण एसडीएम कार्यालय को भेजा है, आगे की कार्रवाई यहां से होगी।
नर्मदा किनारे यहां होती है रोजाना खुदाई
नर्मदा किनारे के भट्याण बुजुर्ग, अमलाथा, तैलियांव, माकड़खेड़ा, अकबरपुरा, भोइंदा, चिचली में रोजना खुदाई कार्य चल रहा है। गांव के तट बंध टूटने से ग्रामीण परेशान हैं। इससे विवाद भी हो रहे हैं।
पहले भी बड़ी घटनाएं हो चुकी हैं
अवैध उत्खनन को लेकर बड़गांव के एक युवक पर ट्रैक्टर चढा़ने की घटना भी हो चुकी है। अकबरपुरा खदान को लेकर भी गोलीकांड में एक युवक घायल हुआ था। कुछ दिनों तक उत्खननकर्ता काम बंद रखा इसके बाद फिर से शुरू किया है।
ट्रैक्टर जब्त कर पुलिस के हवाले किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva